ประกาศกระทรวงการคลังประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับเขตการค้าเสรีอาเซียน-ญี่ปุ่น[๑] เพื่อปฏิบัติตามข้อผูกพันตามความตกลงว่าด้วยความเป็นหุ้นส่วนทางเศรษฐกิจที่ครอบคลุมความตกลงต่างๆ ระหว่างประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่น (Agreement on Comprehensive Economic Partnership among Member States of the Association of Southeast Asian Nations and Japan : AJCEP) และข้อผูกพันตามพิธีสารว่าด้วยการนำพิกัดศุลกากรฮาร์โมไนซ์อาเซียนมาใช้อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๑) พ.ศ. ๒๕๓๗รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเลิกประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับเขตการค้าเสรีอาเซียน-ญี่ปุ่น ลงวันที่๒๑ พฤษภาคม พ.ศ. ๒๕๕๒ข้อ ๒ ให้ยกเว้นอากรและลดอัตราอากรสำหรับของในภาค๒ แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๕) พ.ศ. ๒๕๕๕ที่มีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่นตามบัญชีอัตราอากร ๑ บัญชีอัตราอากร ๒ และบัญชีอัตราอากร ๓ ท้ายประกาศนี้ข้อ ๓ การยกเว้นอากรและลดอัตราอากรตามข้อ๒ ให้เป็นไปตามหลักเกณฑ์และเงื่อนไข ดังต่อไปนี้(๑) ของตามบัญชีอัตราอากร ๑ และของตามบัญชีอัตราอากร ๒(ก) ของที่มีราคา เอฟ โอ บีเกินสองร้อยดอลลาร์สหรัฐจากประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่นให้ผู้นำของเข้าแสดงหนังสือรับรองถิ่นกำเนิดสินค้า (Form AJ) ที่ออกตามความตกลงว่าด้วยความเป็นหุ้นส่วนทางเศรษฐกิจที่ครอบคลุมความตกลงต่างๆ ระหว่างประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่น(ข) ของตามประเภทย่อย ๘๓๐๒.๓๐.๑๐ ประเภทย่อย ๘๓๐๒.๓๐.๙๐ประเภทย่อย ๘๔๑๓.๓๐.๑๒ ประเภทย่อย๘๔๑๓.๓๐.๑๙ ประเภทย่อย๘๔๑๓.๓๐.๒๑ประเภทย่อย ๘๔๑๓.๓๐.๒๙ ประเภทย่อย๘๔๑๓.๓๐.๙๒ ประเภทย่อย๘๔๑๓.๓๐.๙๙ประเภทย่อย ๘๕๑๑.๔๐.๒๑ ประเภทย่อย๘๕๑๑.๔๐.๓๒ ประเภทย่อย๘๕๑๑.๔๐.๓๓ประเภทย่อย ๘๕๑๑.๔๐.๙๑ ประเภทย่อย๘๕๑๑.๕๐.๒๑ ประเภทย่อย๘๕๑๑.๕๐.๓๒ประเภทย่อย ๘๕๑๑.๕๐.๓๓ ประเภทย่อย๘๕๑๑.๕๐.๙๑ ประเภทย่อย๘๕๓๗.๑๐.๑๑ประเภทย่อย ๘๕๓๗.๑๐.๑๒ ประเภทย่อย๘๕๓๗.๑๐.๑๓ ประเภทย่อย๘๕๓๗.๑๐.๑๙ประเภทย่อย ๘๕๓๗.๑๐.๙๑ ประเภทย่อย๘๕๓๗.๑๐.๙๒ ประเภทย่อย๘๕๓๗.๑๐.๙๙ประเภทย่อย ๘๕๓๗.๒๐.๑๙ ประเภทย่อย๘๕๓๗.๒๐.๒๙ ประเภทย่อย๘๕๓๗.๒๐.๙๐ประเภทย่อย ๘๕๓๘.๑๐.๑๒ ประเภทย่อย๘๕๓๘.๑๐.๑๙ ประเภทย่อย๘๕๓๘.๑๐.๒๒ประเภทย่อย ๘๕๓๘.๑๐.๒๙ และประเภทย่อย ๘๗๐๘.๒๑.๐๐ที่นำเข้ามาโดยผู้ผลิตรถยนต์หรือยานยนต์เพื่อใช้ในการประกอบเป็นรถยนต์หรือยานยนต์ตามประเภท๘๗.๐๒ ถึงประเภท ๘๗.๐๕ หรือที่นำเข้ามาโดยผู้ผลิตส่วนประกอบหรืออุปกรณ์ประกอบของรถยนต์หรือยานยนต์เพื่อใช้ในการประกอบเป็นส่วนประกอบหรืออุปกรณ์ประกอบของรถยนต์หรือยานยนต์ตามประเภท๘๗.๐๒ ถึงประเภท ๘๗.๐๕ เพื่อส่งให้ผู้ผลิตรถยนต์หรือยานยนต์ดังกล่าวผู้นำของเข้าต้องปฏิบัติตาม (ก)และต้องแสดงหนังสือรับรองแสดงการได้รับสิทธิชำระภาษีตามความตกลงว่าด้วยความเป็นหุ้นส่วนทางเศรษฐกิจที่ครอบคลุมความตกลงต่างๆระหว่างประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่นที่ออกโดยกระทรวงอุตสาหกรรมทั้งนี้ไม่ว่าของที่นำเข้าจะมีราคาเท่าใดก็ตาม(๒) ของตามบัญชีอัตราอากร ๓(ก) ของที่มีราคา เอฟ โอ บี เกินสองร้อยดอลลาร์สหรัฐจากประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่นให้ผู้นำของเข้าแสดงหนังสือรับรองถิ่นกำเนิดสินค้า (Form AJ) ที่ออกตามความตกลงว่าด้วยความเป็นหุ้นส่วนทางเศรษฐกิจที่ครอบคลุมความตกลงต่างๆ ระหว่างประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่น(ข)ผู้นำของเข้าต้องแสดงหนังสือรับรองแสดงการได้รับสิทธิในการยกเว้นภาษีทั้งหมดหรือบางส่วนสำหรับสินค้าที่มีการกำหนดปริมาณการนำเข้า(ในโควตา) ตามความตกลงว่าด้วยความเป็นหุ้นส่วนทางเศรษฐกิจที่ครอบคลุมความตกลงต่างๆ ระหว่างประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่นที่ออกโดยกรมการค้าต่างประเทศหรือหน่วยงานของรัฐที่รัฐมนตรีว่าการกระทรวงพาณิชย์มอบหมายทั้งนี้ไม่ว่าของที่นำเข้าจะมีราคาเท่าใดก็ตาม(๓) ในกรณีที่ผู้นำของเข้าไม่สามารถแสดงหนังสือรับรองถิ่นกำเนิดสินค้า(Form AJ) ก่อนนำของออกจากอารักขาของศุลกากรหากผู้นำของเข้าประสงค์จะขอใช้สิทธิพิเศษทางภาษีศุลกากรในการขอยกเว้นอากรหรือลดอัตราอากรศุลกากรผู้นำของเข้าจะต้องปฏิบัติตามกฎหมายว่าด้วยศุลกากร(๔)ประเทศสมาชิกสมาคมประชาชาติแห่งเอเชียตะวันออกเฉียงใต้และญี่ปุ่นจะได้รับสิทธิยกเว้นอากรและลดอัตราอากรเมื่อประเทศนั้นได้ดำเนินการตามกระบวนการทางกฎหมายภายในของตนเสร็จสิ้นและแจ้งเป็นลายลักษณ์อักษรให้รัฐบาลไทยทราบแล้วข้อ ๔ ผู้นำของเข้าต้องปฏิบัติตามระเบียบพิธีการที่กรมศุลกากรกำหนดข้อ ๕ ประกาศนี้ให้ใช้บังคับตั้งแต่วันที่ ๑มกราคม พ.ศ. ๒๕๕๕ เป็นต้นไปประกาศณ วันที่ ๖ มกราคม พ.ศ. ๒๕๕๕ธีระชัยภูวนาถนรานุบาลรัฐมนตรีว่าการกระทรวงการคลัง[เอกสารแนบท้าย]๑. บัญชีอัตราอากร ๑ ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับเขตการค้าเสรีอาเซียน - ญี่ปุ่น ลงวันที่ ๖ มกราคม พ.ศ. ๒๕๕๕ ภาค ๒ พิกัดอัตราอากรเขาเข้า๒. บัญชีอัตราอากร ๒ ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับเขตการค้าเสรีอาเซียน - ญี่ปุ่น ลงวันที่ ๖ มกราคม พ.ศ. ๒๕๕๕ ภาค ๒ พิกัดอัตราอากรเขาเข้า๓. บัญชีอัตราอากร ๓ ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับเขตการค้าเสรีอาเซียน - ญี่ปุ่น ลงวันที่ ๖ มกราคม พ.ศ. ๒๕๕๕ ภาค ๒ พิกัดอัตราอากรเขาเข้า(ดูข้อมูลจากภาพกฎหมาย)ปริยานุช/ผู้จัดทำ๑๒ มกราคม ๒๕๕๕ชาญ/ผู้ตรวจ๑๖ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕ ง/หน้า ๑/๖ มกราคม ๒๕๕๕